16.3.2022
MT
Il-Ġurnal Uffiċjali tal-Unjoni Ewropea
L 88/113
(649) Barra minn hekk, ir-rikonoxximent u l-adozzjoni tal-imġiba minn Stat jistgħu jiġu espressi jew jistgħu jiġu dedotti mill-imġiba tal-Istat inkwistjoni (bħal każijiet li fihom l-Istat ikun tal-anqas konxju u jkun ta kunsens għall-imġiba inkwistjoni).
Fi kwalunkwe każ, l-att ta’ rikonoxximent u ta’ adozzjoni, kemm jekk isiru fil-forma ta’ kliem jew ta’ mġiba, irid ikun ċar u inekwivokabbli.
Għalhekk, l-Artikolu 11 tal-Artikoli tal-ILC jeħtieġ eżaminazzjoni in concreto tal-imġiba tal-pajjiż esportatur li tindika li jkun irrikonoxxa u adotta bħala tiegħu stess l-imġiba ta’ gvern barrani.
(650) F’dan ir-rigward, aktar milli jipprovdi s-sussidji direttament, il-Kummissjoni se teżamina jekk jenħtieġx li l-imġiba talgvern barrani (jiġifieri l-GTĊ, meta ta self preferenzjali) tiġi attribwita lill-pajjiż esportatur (jiġifieri l-GTID) bħala li jipprovdi dawk is-sussidji indirettament permezz tal-gvern barrani, kif miftiehem miż-żewġ gvernijiet.
Trid tiġi stabbilita rabta dimostrabbli/espliċita bejn il-GTID u l-azzjonijiet meħudin mill-GTĊ sabiex jipprovdi l-appoġġ preferenzjali miftiehem lill-produtturi esportaturi fl-Indoneżja.
F’dak il-każ, il-GTID ikun responsabbli talli fittex b’mod attiv, irrikonoxxa u adotta bħala tiegħu stess sussidji bħal dawn għall-benefiċċju tal-prodotti mmanifatturati fl-Indoneżja.
(651) Għalhekk, il-Kummissjoni kienet intitolata tivverifika jekk ir-riżorsi pprovduti lill-Grupp IRNC jistgħux jiġu kkwalifikati bħala sussidji kumpensabbli mogħtijin mill-GTID fis-sens tal-Artikoli 2, 3 u 4 tar-Regolament bażiku.
4.5.8.1.
I l - ko n t r i b u z z j o n i f i n a n z j a r j a t a ’ g v e r n j e w t a ’ ko r p p u b b l i k u
(652) Skont l-Artikolu 3(1)(a) tar-Regolament bażiku, jeżisti sussidju jekk ikun hemm kontribuzzjoni finanzjarja minn gvern fil-pajjiż tal-oriġini jew tal-esportazzjoni.
Bl-istess mod, l-Artikolu 1.1(a)(1) tal-Ftehim SCM jiddikjara li sussidju għandu jitqies li jeżisti “jekk ikun hemm kontribuzzjoni finanzjarja minn gvern”.
(653) Il-GTID ipprovda lill-Grupp IRNC b’mineral tan-nikil, bl-art, u b’numru ta’ sussidji addizzjonali.
B’hekk, dawn is-sussidji jitħaddmu u jingħataw direttament mill-GTID.
(654) Madankollu, sa mill-bidu tal-kooperazzjoni bilaterali mad-Dikjarazzjoni Konġunta bejn l-Indoneżja u ċ-Ċina fl-2005 u l-Memorandum ta’ Qbil dwar il-Kooperazzjoni fl-Infrastruttura u fir-Riżorsi Naturali skont il-premessi (563) et seq., il-GTID induċa b’mod proattiv lill-GTĊ sabiex jipprovdi appoġġ finanzjarju lill-kumpaniji fl-Indoneżja billi jikkontribwixxi b’mod speċifiku għall-ħolqien u għall-iżvilupp tal-industrija tal-azzar inossidabbli fl-Indoneżja permezz tal-Park ta’ Morowali.
Dan huwa ddikjarat b’mod ċar fil-Pjan ta’ Azzjoni tal-2010 bejn l-Indoneżja u ċ-Ċina, jiġifieri fil-kapitolu dwar “Kooperazzjoni għall-Investiment” (ara l-premessa (563)).
Il-kooperazzjoni kompliet tissaħħaħ bi tliet dokumenti ffirmati bejn il-GTID u l-GTĊ fl-2011 (ara l-premessi (548) et seq.).
Fil-Ftehim tad-29 ta’ April 2011 (il-premessa (566)), il-gvernijiet “qablu li jħeġġu lill-istituzzjonijiet finanzjarji u tal-assigurazzjoni rispettivi tagħhom sabiex jagħtu prijorità lill-appoġġ b’finanzjament u b’assigurazzjoni għal dawk il-proġetti”, inkluż fl-industrija tal-azzar u fil-parks industrijali (bħal Morowali).
Il-GTID, permezz tal-Bord Koordinatur tal-Investiment (BKPM) tiegħu talab b’mod espliċitu liċ-Ċina sabiex tinvesti fil-proċessar tan-nikil fix-Xlokk ta’ Sulawesi, jiġifieri fejn jinsab il-Park ta’ Morowali (ara l-premessa (603)).
(655) Sena importanti fit-tisħiħ tal-kooperazzjoni kienet l-2013.
Il-GTID u l-GTĊ iffirmaw il-Programm ta’ Żvilupp fuq Ħames Snin bejn l-Indoneżja u ċ-Ċina għall-Kooperazzjoni Ekonomika u Kummerċjali, li identifika oqsma ta’ kooperazzjoni ewlenin inklużi l-industrija metallurġika, il-proġetti tan-nikil u l-parks industrijali, u ħeġġeġ lillintrapriżi u lill-istituzzjonijiet finanzjarji Ċiniżi jipparteċipaw fl-iżvilupp ta’ kurituri ekonomiċi u ta’ proġetti prijoritarji speċifiċi (ara l-premessi (604) u (609)).
Imbagħad, il-kooperazzjoni ġiet issiġillata fl-ogħla livell politiku biż-żjara msemmija tal-President taċ-Ċina lill-President tal-Indoneżja f’Ottubru 2013.